(Návrh)

**VYHLÁŠKA**

**Ministerstva školstva, vedy, výskumu a športu Slovenskej republiky**

**z ... 2022,**

**ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 246/2019 Z. z. o postupe získavania vedecko-pedagogických titulov a umelecko-pedagogických titulov docent a profesor**

Ministerstvo školstva, vedy, výskumu a športu Slovenskej republiky podľa § 76 ods. 11 a § 77 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení zákona č. .../2022 Z. z. ustanovuje:

**Čl. I**

Vyhláška Ministerstva školstva, vedy, výskumu a športu Slovenskej republiky č. 246/2019 Z. z. o postupe získavania vedecko-pedagogických titulov a umelecko-pedagogických titulov docent a profesor sa mení a dopĺňa takto:

1. V § 1 ods. 1 sa slová „vedeckej rady fakulty“ nahrádzajú slovami „kolektívneho orgánu fakulty určeného štatútom vysokej školy (ďalej len „orgán fakulty“)“.
2. V § 1 ods. 4 prvá veta znie: „Habilitačnú prácu možno predložiť aj v cudzom jazyku po súhlase predsedu vedeckej rady vysokej školy, alebo ak sa študijný program v príslušnom študijnom odbore uskutočňuje na fakulte, po súhlase predsedu príslušného orgánu fakulty, ak je zriadený (ďalej len „vedecká rada“).“.
3. V § 1 ods. 9 celom texte sa slová „vo funkcii“ nahrádzajú slovami „na funkčnom mieste“.
4. V § 2 ods. 2, § 3 celom texte a § 7 celom texte sa slová „príslušná vedecká rada“ vo všetkých tvaroch nahrádzajú slovami „príslušný orgán“ v príslušnom tvare.
5. V § 5 ods. 2 písm. c) sa slovo „funkcie“ nahrádza slovami „činnosti vysokoškolského učiteľa na funkčnom mieste“.
6. V § 5 ods. 2 písm. d) sa slová „vo funkcii“ nahrádzajú slovami „na funkčnom mieste“.
7. V § 5 ods. 7 celom texte sa slová „vo funkcii“ nahrádzajú slovami „na funkčnom mieste“.
8. V § 6 ods. 5 sa slová „vedecká rada“ nahrádzajú slovom „orgán“.
9. V § 6 ods. 6 celom texte sa slová „vedecká rada fakulty“ vo všetkých tvaroch nahrádzajú slovami „príslušný orgán fakulty“ v príslušnom tvare.
10. V § 6 ods. 7 druhej vete sa na konci pripájajú tieto slová: „vysokej školy“.
11. V § 7 písm. c) treťom bode sa slová „vo funkcii“ nahrádzajú slovami „na funkčnom mieste“.
12. V § 7 písm. e) sa slová „vedeckej rady fakulty, do 15 dní od predloženia jej“ nahrádzajú slovami „príslušného orgánu fakulty, do 15 dní od predloženia jeho“.
13. Za § 8 sa vkladá § 8a, ktorý znie:

„§ 8a

Minimálne kritériá pedagogickej, výskumnej, vývojovej alebo umeleckej činnosti sú uvedené v prílohe.“.

1. Vyhláška sa dopĺňa prílohou, ktorá vrátane nadpisu znie:

„Príloha k vyhláške č. 246/2019 Z. z.

Minimálne kritériá pedagogickej, výskumnej, vývojovej alebo umeleckej činnosti

...“.

**Čl. II**

Táto vyhláška nadobúda účinnosť 1. apríla 2022 okrem čl. I bodov 1, 2, 4, 8 až 10 a 12, ktoré nadobúdajú účinnosť 1. septembra 2023.